"Montrio Coffee สัตหีบ" ร้านกาแฟเจ้าดังของระยอง ขยายสาขามาเปิดในสัตหีบ !!

ใครขับรถมาจากตัวเมืองสัตหีบมาตรามถนนสุขุมวิท เมื่อเลยทางโค้งประมาณ กม.6 สังเกตทางซ้ายจะเจอร้านกาแฟเจ้าดังจากระยอง ชื่อร้าน Montrio มาเปิดตัวอยู่ริมถนน โดยข้างหน้าร้านจะมีป้ายบอกเห็นได้ค่อนข้างชัด เมื่อเพื่อนๆ เจอป้ายแล้วให้เลี้ยวเข้าไปจอดรถได้ข้างๆ ร้านซึ่งเป็นที่จอดของทางร้าน จากนั้นเดินเข้าไปในร้านบรรยากาศร้านเป็นร้านที่ตกแต่งธรรมดา มี counter สำหรับสั่งกาแฟ เครื่องดื่ม มีตู้สำหรับใส่เค้ก ขนมต่างๆ สำหรับที่นั่งในร้านมีค่อนข้างเยอะพอสมควร มีทั้งเก้าอี้ธรรมดา และแบบนั่งสบายๆ แบบโซฟา การบริการและความสะอาดของทางร้านค่อนข้างธรรมดา ไม่โดดเด่รอะไร รายการเครื่องดื่มและขนมมีให้เลือกเยอะพอสมควร วันนี้ได้ลองสั่ง

1. Latte เย็นแบบหวานน้อย กาแฟนมที่ทางร้านชงออกมาได้ดี กลิ่นกาแฟหอมอ่อนๆ ไม่เข้มมาก ความหวานและมันอยู่ในระดับที่ใช้ได้ แต่โดยรวมถือว่าธรรมดา ไม่ได้ตดใจอะไรเป็นพิเศษ
2. Crape Cake เค้กที่ใช้แป้งเครปนำมาเรียงเป็นชั้นๆ สลับกับครีม เสิร์ฟมาพร้อมซอสสตอเบอรี่เปรี้ยวๆ หวานๆ ทานแล้วรสชาติละมุน เข้ากันดี ตัดกับกาแฟขมๆ ได้เป็นอย่างดี

โดยรวม ร้านนี้เป็นร้านกาแฟทางเลือกที่มาเปิดตัวในเมืองสัตหีบ รายการเครื่องดื่มและขนมให้เลือกเยอะ การบริการและความสะอาดค่อนข้างธรรมดา ราคาเหมาะสม รสชาติขนม เครื่องดื่มที่ได้ลองทานใช้ได้ เพื่อนๆ ผ่านมาลองมาทานกันนะครับ !!